# Evangeli segons Marc

L'Evangeli segons Marc és un dels quatre evangelis canònics, acceptats per l'Església. Sant Marc és el creador del gènere literari evangeli: narra la història de Jesús de Natzaret i fa la proclamació de fe en Jesús, mort i ressuscitat. Va ser compost entre els anys 65 i 70, fet que el converteix en l'evangeli més antic.

## Citacions

* Darrera meu ve el qui és més fort que jo, i jo no sóc digne d'ajupir-me a deslligar-li la corretja de les sandàlies. Jo us he batejat amb aigua, però ell us batejarà amb l'Esperit Sant.
       Mc. 1,7-8. — Joan Baptista
          Anunci de Sant Joan Baptista de l'arriba de Jesús de Natzaret

### Jesús proclama l'evangeli a la Galilea (Mc. 1,14 - 7,23)

* Seguiu-me, i us faré ser pescadors d'homes.
       Mc. 1,17. — Jesús de Natzaret
          Aceptació com a deixebles de Sant Pere i Sant Andreu
* El dissabte ha estat fet per a l'home, i no pas l'home per al dissabte. Per això, el Fill de l'home és senyor també del dissabte.
       Mc. 2,27-28. — Jesús de Natzaret
* Si un reialme està dividit contra si mateix, no es pot sostenir, aquell reialme; i, si una casa està dividida contra si mateixa, no es pot sostenir, aquella casa. Si, doncs, Satanàs s'ha alçat contra si mateix i s'ha dividit, no es pot sostenir: ha arribat a la seva fi.
       Mc. 3,24-26. — Jesús de Natzaret
* Us asseguro que tot serà perdonat als homes, els pecats i totes les injúries que hagin proferit; però el qui injuria l'Esperit Sant no tindrà mai perdó: és reu de pecat etern.
       Mc. 3,28-29. — Jesús de Natzaret
* Qui tingui orelles per a escoltar, que escolti.
       Mc. 4,9. — Jesús de Natzaret
* El Regne de Déu és com quan un home tira la llavor a la terra: dorm i es lleva, nit i dia, i la llavor germina i creix, sense que ell sàpiga com.
       Mc. 4,26-27. — Jesús de Natzaret
* A qualsevol lloc que entreu en una casa, quedeu-vos-hi fins que en marxeu. I, si algun lloc no us rebia ni us escoltaven, sortiu-ne i espolseu-vos la pols dels peus en testimoniatge contra ells.
       Mc. 6,10-11. — Jesús de Natzaret
* No hi ha res al defora de l'home que, entrant en ell, pugui embrutar-lo, sinó que és allò que surt de l'home el que l'embruta.
       Mc. 7,15. — Jesús de Natzaret

### Jesús s'allunya de la Galilea i prepara els deixebles (Mc. 7,24 - 10,52)

* El Fill de l'home serà posat a les mans dels homes, i el faran morir, i, un cop mort, al cap de tres dies ressuscitarà.
       Mc. 9,31. — Jesús de Natzaret
          Anunci de la passió de Crist
* Si algú vol ser el primer, es farà el darrer de tots i el servidor de tots.
       Mc. 9,35. — Jesús de Natzaret
* Qui no està contra nosaltres està amb nosaltres.
       Mc. 9,40. — Jesús de Natzaret
* El que Déu, doncs, va unir, que l'home no ho separi.
       Mc. 10,9. — Jesús de Natzaret
          Opinió sobre la indissolubilitat del matrimoni
* Deixeu que els infants vinguin a mi, no els ho prohibiu, que el Regne de Déu és dels qui són com ells.
       Mc. 10,14. — Jesús de Natzaret
* És més fàcil que un camell passi pel forat d'una agulla, que no pas que un ric entri al Regne de Déu.
       Mc. 10,25. — Jesús de Natzaret
* El qui vulgui arribar a ser gran entre vosaltres que es faci servent vostre, i el qui vulgui ser el primer entre vosaltres que es faci esclau de tots.
       Mc. 10,43-44. — Jesús de Natzaret

### Jesús a Jerusalem (Mc. 11,1 - 13,37)

* El que és del Cèsar, doneu-ho al Cèsar, i el que és de Déu, a Déu.
       Mc 12,17. — Jesús de Natzaret
* El cel i la terra passaran, però les meves paraules no passaran.
       Mc. 13,31. — Jesús de Natzaret

### El fill de l'home, sofrent i triomfant (Mc. 14,1 - 16,20)

* Us asseguro que un de vosaltres em trairà, un que menja amb mi.
       Mc. 14,18. — Jesús de Natzaret
          Anunci de la traïció de Judes Iscariot
* Mentre menjaven, prengué pa, digué la benedicció, el partí i els el donà dient: "Preneu, això és el meu cos".
       Mc. 14,22.
          Eucaristia de Jesús de Natzaret
* Després prengué una copa i, dita l'acció de gràcies, els la passà, i en begueren tots. I els va dir: "Això es la meva sang de l'aliança, que serà vessada per una multitud".
       Mc. 14,23-24.
          Eucaristia de Jesús de Natzaret
* Et dic que tu avui, aquesta mateixa nit, abans que el gall canti dues vegades, me'n negaràs tres.
       Mc. 14,23-24. — Jesús de Natzaret
          Anunci de la negació de Jesús de Natzaret per part de Sant Pere
* Aquell qui jo besaré, és ell; agafeu-lo i endueu-vos-el ben segur.
       Mc. 14,44. — Judes Iscariot
* Jesús va exclamar amb veu forta: "Eloi, Eloi, lamà sabactani?" Que vol dir: "Déu meu, Déu meu, ¿per què m'heu abandonat?".
       Mc. 15,34.
          Narració de la passió de Crist
* Aneu per tot el món i prediqueu el missatge joiós a tota criatura. El qui creurà i serà batejat, se salvarà; però el qui no creurà, es condemnarà.
       Mc. 16,15-16. — Jesús de Natzaret

## Vegeu també

* Evangeli segons Mateu
* Evangeli segons Lluc
* Evangeli segons Joan

## Bibliografia

* «Evangeli segons Sant Marc». A: La Bíblia. Alacant: Biblioteca Virtual Joan Lluís Vives, 2006 [Consulta: 1389007768].